CELEX: 32000D0113(01)
Language: el
Date: 1999-12-17 00:00:00
Title: Απόφαση του Συμβουλίου της 17ης Δεκεμβρίου 1999 σχετικά με το διορισμό από το Συμβούλιο των μελών της κριτικής επιτροπής στα πλαίσια της κοινοτικής δράσης «Πολιτιστική πρωτεύουσα της Ευρώπης»

Avis juridique important

|

32000D0113(01)

Απόφαση του Συμβουλίου της 17ης Δεκεμβρίου 1999 σχετικά με το διορισμό από το Συμβούλιο των μελών της κριτικής επιτροπής στα πλαίσια της κοινοτικής δράσης «Πολιτιστική πρωτεύουσα της Ευρώπης»  

Επίσημη Εφημερίδα αριθ. C 009 της 13/01/2000 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥτης 17ης Δεκεμβρίου 1999σχετικά με το διορισμό από το Συμβούλιο των μελών της κριτικής επιτροπής στα πλαίσια της κοινοτικής δράσης "Πολιτιστική πρωτεύουσα της Ευρώπης"(2000/C 9/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση αριθ. 1419/1999/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, για τη θέσπιση κοινοτικής δράσης όσον αφορά την εκδήλωση "Πολιτιστική πρεωτεύουσα της Ευρώπης" για το χρονικό διάστημα 2005 έως 2019(1), και ιδίως το άρθρο 2 παράγραφος 2,Εκτιμώντας ότι το άρθρο 2, παράγραφος 2 της απόφασης αριθ. 1419/1999/ΕΚ προβλέπει ότι η Επιτροπή συνιστά κατ' έτος κριτική επιτροπή η οποία συντάσσει έκθεση σχετικά για την ή τις υποψηφιότητες που έχουν υποβληθεί βάσει των στόχων και των χαρακτηριστικών της παρούσας δράσης, και ότι η εν λόγω κριτική επιτροπή αποτελείται από επτά ανεξάρτητες προσωπικότητες, υψηλού κύρους, οι οποίες είναι εμπειρογνώμονες στον πολιτιστικό τομέα, και από τις οποίες οι δύο ορίζονται από το Συμβούλιο,ΑΠΟΦΑΣΙΖΕΙ:Άρθρο 11. Προκειμένου να οριστεί μια πόλη ως "Πολιτιστική πρωτεύουσα της Ευρώπης", από το έτος 2005, κατά το πρώτο εξάμηνο κάθε έτους και για πρώτη φορά το 2000, τα δύο κράτη που ασκούν την Προεδρία του Συμβουλίου κατά το τρέχον έτος υποδεικνύουν καθένα μια προσωπικότητα, υψηλού κύρους, η οποία παρέχει τις απαιτούμενες εγγυήσεις ανεξαρτησίας και εμπειρογνωμοσύνης για να συμμετάσχει στην κριτική επιτροπή που αναφέρεται στο άρθρο 2 παράγραφος 2 της απόφασης αριθ. 1499/1999/ΕΚ.2. Κατά το δεύτερο εξάμηνο κάθε έτους και για πρώτη φορά του 2000, το Συμβούλιο ορίζει, με απλή πλειοψηφία, τις δύο προσωπικότητες υψηλού κύρους οι οποίες θα συμμετάσχουν στην κριτική επιτροπή κατά το επόμενο έτος.3. Η Προεδρία ενημερώνει την Επιτροπή για το διορισμό αυτό.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 17 Δεκεμβρίου 1999.Για το ΣυμβούλιοΟ ΠρόεδροςK. HEMILÄ(1) ΕΕ L 166 της 1.7.1999, σ. 1.